
REPUBLIKA HRVATSKA
TRGOVAČKI SUD U SPLITU
Sukoišanska 6, Split


RJEŠENJE

Trgovački sud u Splitu, po sucu Katarini Mikulić, povodom prijedloga predlagatelja Financijske agencije, Regionalni centar Split, Podružnica Split, Mažuranićevo šetalište 24b, OIB: 85821130368 za otvaranje stečajnog postupka nad dužnikom IZO PERFEKT - BEKI d.o.o., Ulica kralja Zvonimira 75, Solin, OIB: 86529524502, 5. prosinca 2016. godine 

riješio je 

Nalaže se FINANCIJSKOJ AGENCIJI, Regionalni centar Split, Podružnica Split, Mažuranićevo šetalište 24b, OIB: 85821130368  da oslobodi sredstva zaplijenjena na računu dužnika na ime predujma za namirenje troškova stečajnog postupka. 

Obrazloženje

Predlagatelj je dana 26. listopada 2016. godine podnio zahtjev za provedbu stečajnog postupka nad dužnikom IZO PERFEKT - BEKI d.o.o., Ulica kralja Zvonimira 75, Solin, OIB: 86529524502.

Temeljem odredbe čl. 5. st. 1. i 2. Stečajnog zakona ("Narodne novine" broj 71/15, u daljnjem tekstu: SZ) stečajni postupak se može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost.

Provjerom u stečajnoj pisarnici ovog suda utvrđeno je da je već ranije dužnik IZO PERFEKT - BEKI d.o.o., Ulica kralja Zvonimira 75, Solin, OIB: 86529524502 podnio ovom sudu prijedlog za otvaranja predstečajnog postupka, te je taj prijedlog zaveden pod poslovnim brojem 1.St-1682/2016, te je postupak povodom tog prijedloga u tijeku.

Prema odredbama članka 15. stavak 2. SZ, propisano je, ako je pokrenut predstečajni postupak, do njegova završetka nije dopušteno pokretanje stečajnoga postupka, pa slijedom navedenog sud je rješenjem od 03. studenog 2016. godine odbacio prijedlog FINE za otvaranje stečajnog postupka nad uvodnom navedenim dužnikom.

Uvidom u prijedlog FINE za pokretanje stečajnog postupka od 26. listopada 2016. godine utvrđeno je da dužnik na dan 21. listopada 2016. godine ima na ime predujma za namirenje troškova stečajnog postupka zaplijenjena novčana sredstava u iznosu od 5.000,00 kuna. 

Odredbom članka 112. stavak 1. Stečajnog zakona ("Narodne novine" broj 71/15, dalje SZ) propisano je da će nakon što Financijska agencija utvrdi nemogućnost izvršenja osnove za plaćanje radi nedostatka novčanih sredstava na računima dužnika pravne osobe, naložit banci da zaplijeni novčana sredstva s računa dužnika, u iznosu od 5.000,00 kuna za predujam za namirenje troškova stečajnoga postupka, dok je stavkom 7. istog članka propisano da ako sud odbaci ili odbije prijedlog za otvaranje stečajnoga postupka, rješenjem o odbacivanju odnosno odbijanju naložit će Financijskoj agenciji da oslobodi sredstva zaplijenjena na temelju stavka 1. ovoga članka.
 
Budući da je FINA, temeljem čl. 112. st. 1. SZ-a, zaplijenila novčana sredstva s računa dužnika u iznosu od 5.000,00 kuna kao predujam za namirenje troškova naprijed navedenog stečajnoga postupka, te pošto je ovaj sud donio rješenje o odbačaju prijedloga za otvaranje stečajnog postupka nad naprijed navedenim dužnikom, valjalo je, odlučiti kao u izreci ovog rješenja.
U Splitu, 5. prosinca 2016. godine 

SUDAC


Katarina Mikulić                                                                                                    

POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju - FINA
- mrežna stranica e-Oglasna ploča sudova
- u spis

